אדית הרד

אדית הרד (Edith Heard; נולדה ב-5 במרץ 1965<ref></ref>) היא ביולוגית וגנטיקאית בריטית, שכיום מנהלת את המעבדה האירופאית לביולוגיה מולקולרית (EMBL) בגרמניה. מחקרה של הרד עוסק בעיקר בתחום האפיגנטיקה והשתקה של כרומוזום X בתאים בפרט<ref name=":0"></ref>. במהלך הקריירה שלה הרד גילתה תגליות חשובות רבות לגבי כרומוזום X ובתחום האפיגנטיקה בכללותו<ref name=":0" />. בשנת 2011 זכתה בפרס השנתי של ה־Fondation pour la Recherche Médicale לכבוד תרומה יוצאת מן הכלל לידע הרפואי העולמי<ref name=":0" />.

== קורות חיים ==
=== ילדות ולימודים ===
אדית הרד נולדה בשנת 1965 בלונדון<ref name=":1"></ref>. אביה ייחס חשיבות רבה יותר לתחומי המתמטיקה והפיזיקה ביחס לתחום הביולוגיה<ref name=":2"></ref>. לכן לא הייתה בקיאה בתחום זה בתחילת לימודיה ובשנת 1983 החלה ללמוד לתואר ראשון בפיזיקה באוניברסיטת קיימברידג'<ref name=":1" />. בזמן לימודיה נחשפה לנושא הביולוגיה בצורה מעמיקה יותר ובתמיכת מוריה שזיהו את הכישרון שלה בתחום זה, החליטה לעבור ללימודי מדעי החיים. הרד סיימה בהצלחה את התואר והתחילה ללמוד לדוקטורט בקרן המחקר לסרטן בממלכה במאוחדת במהלך הדוקטורט שלה היא נחשפה לראשונה לאפיגנטיקה תחום בו עוסקת כיום.

=== עבודה מחקרית ===
במחקר הדוקטורטי שלה הרד חקרה על שכפול גן במסגרת מחקר על מחלת הסרטן<ref name=":1" />. לאחר מכן המשיכה להתמחות פוסט דוקטורט במכון פסטר שבצרפת<ref name=":1" />. לאחר שסיימה את התמחותה שם, הרד הצטרפה למרכז הלאומי למחקר מדעי בצרפת. בשנת 2001 הקימה מעבדה משלה במכון קירי שבפריז והתמנתה לראש יחידת הגנטיקה והביולוגיה ההתפתחותית של המכון<ref name=":3"></ref>. בשנת 2012 קיבלה תואר פרופסור במוסד המחקר קולז' דה פרנס (Collège de France) והתחילה ללמד בו<ref name=":3" />. ב-2019 היא מונתה להיות המנהלת הכללית של המעבדה האירופאית לביולוגיה מולקולרית, תפקיד שהיא מחזיקה בו גם היום<ref name=":3" />. הרד חברה במועצה המדעית של ארגון הבריאות העולמי<ref></ref>.

=== מחקר ===
הרד גילתה לראשונה את תחום האפיגנטיקה בזמן שחקרה על שכפול גנים, במהלך המחקר היא לא הצליחה לבצע פעולה שהתבססה על אפיגנטיקה והתחילה ללמוד יותר על התחום כתוצאה מכך<ref name=":2" />. כיום המחקר שלה מתמקד בעיקר בתחום זה בנוסף לגנטיקה וביולוגיה התפתחותית, היא מתמקדת בחקר ההשתקה של כרומוזום X. זהו תהליך שמתרחש אצל יונקות בהתפתחות המוקדמת, שבו אחד משני העותקים של כרומוזום X מושתק<ref name=":3" />. התהליך הזה בעל ערך בהתפתחות מכיוון שיש לנקבות שני כרומוזומי X, בעוד שלזכרים יש רק אחד<ref name=":4"></ref>. לנושא זה חשיבות רבה בהבנת שלב ההתפתחות העוברית בתאי גזע ובמחקר הסרטן<ref name=":5"></ref>. הרד רצתה לגלות מה בגוף גורם לתהליך הזה לקרות<ref name=":4" />. לצורך זה החלה לפתח שיטות חדשות בעלות חשיבות להדמיה של דנ"א ותהליכים גנטיים של התאים כדי שתוכל לראות מתי הכרומוזום מושתק<ref name=":1" />. במסגרת המחקר היא גילתה שכרומוזום X מושתק פעמיים בזמן ההתפתחות העוברית<ref name=":6"></ref>. לתגלית הזאת הייתה חשיבות עצומה בחקר תאי הגזע והדגישה את הגמישות בהכוונת התאים לתפקידיהם<ref name=":4" />.

=== פרסים ===
אחד הפרסים המשמעותיים שהרד זכתה בהם היה ה־Inserm Grand Prix<ref name=":1" />. היא זכתה בפרס בעקבות העבודה שלה באפיגנטיקה ובפרט המחקר שלה על ההשתקה של כרומוזום ה-X אצל יונקים בהתפתחות<ref></ref>.

בנוסף זכתה הרד בפרסים הבאים:
* פרס Fondation pour la Recherche Médicale לכבוד תרומה יוצאת מן הכלל לידע הרפואי העולמי<ref name=":6" />.
* פרס החברה האירופאית לגנטיקה אנושית<ref name=":1" />
* פרס רנה ואנדרה דוקס<ref name=":1" />
* שני פרסי ERC Advanced Investigator בשנים 2010 וב- 2015<ref name=":5" />
* פרס L’Oreal - UNESCO for Women in Science בשנת 2020<ref name=":5" />

=== חיים אישיים ===
הרד נשואה לביולוג מולקולרי צרפתי בשם וינסנט כולוט. לזוג שני ילדים<ref name=":2" />.

==קישורים חיצוניים==
* 

== הערות שוליים ==

קטגוריה:ביולוגיות בריטיות